Folketing
2006-12-05

Det har bragt Irak til det punkt af vanvid, hvor det befinder sig i dag. På et eller andet tidspunkt vil den siddende regering blive stillet til ansvar for, hvad den har været med til at forårsage i et land som Irak. For hvad er det for en situation, vi står i? Det er ud fra enhver målestok en situation, hvor man har bevæget sig fra det, der var slemt, til det, der var værre. Det erkender man alle andre steder end i Danmark. Jeg håber, den erkendelse også på et tidspunkt når den danske regering.